Visit Cyprus

Συμφωνική Ορχήστρα Κύπρου - Μουσική Δωματίου 5 - DUO NOIMA & ΡΑΜΙ ΣΑΡΙΕΝΤΙΝ - 23.4.2026
2026-04-23 20:00 - 21:30 (Asia/Nicosia) | Markideio Municipal Theatre, 18 Andrea Geroudi, Paphos, 8010, Cyprus
Το δυναμικό ντουέτο φλάουτων ‘Duo Noïma’ συνεργάζεται με τον εξαίρετο Κύπριο πιανίστα Ράμι Σαριεντίν για ένα μουσικό ταξίδι γεμάτο ενέργεια. Η νέα αυτή σύμπραξη αντικατοπτρίζει μια γνήσια μουσική σύνδεση μεταξύ των τριών καλλιτεχνών, που ανυπομονούν να μοιραστούν με το κοινό!
Αντλώντας έμπνευση από διάφορα μουσικά στυλ, από την κομψότητα του μπαρόκ έως τον παλμό της σύγχρονης μουσικής, το πρόγραμμά τους αναδεικνύει τη μοναδική αλληλεπίδραση μεταξύ δύο φλάουτων και πιάνου.
Από την εκλεπτυσμένη πολυφωνία του Georg Philipp Telemann έως την πλούσια σε ηχοχρώματα γαλλική παράδοση των Claude Debussy, Charles-Marie Widor και Georges Bizet, η καθαρότητα της γραμμής και η ιμπρεσιονιστική λυρικότητα γοητεύουν. Η τζαζική λάμψη του Claude Bolling, η ρυθμική ενέργεια του Guillaume Connesson και το πάθος του τάνγκο του Astor Piazzolla ολοκληρώνουν αυτό το συναρπαστικό μουσικό ταξίδι.

ΠΡΟΓΡΑΜΜΑ
Georg Philipp TELEMANN: Tρίο Σονάτα σε Λα ελάσσονα, TWV 42:a4
Claude DEBUSSY: Petite Suite (μεταγρ. για δύο φλάουτα και πιάνο: P. Proust)
Charles Marie WIDOR: Σουίτα για φλάουτο και πιάνο, έργο 34
Guillaume CONNESSON: Techno – Parade (μεταγρ. για δύο φλάουτα και πιάνο: Duo Noïma)
Ian CLARKE: Maya για δύο φλάουτα και πιάνο
Claude BOLLING: Σουίτα για φλάουτο και πιάνο (2 μέρη)
Astor PIAZZOLLA: Oblivion, Libertango (μεταγρ. για φλάουτο, άλτο φλάουτο και πιάνο: G. McLearnon)
Georges BIZET – François BORNE: Φαντασία «Κάρμεν» (μεταγρ. για δύο φλάουτα και πιάνο: G. McLearnon)

Virginie Bove φλάουτο
Ελένη Κάππα φλάουτο
Ραμι Σαριεντίν πιάνο

Οι συναυλίες πραγματοποιούνται υπό την αιγίδα της Κυπριακής Προεδρίας του Συμβουλίου της Ευρωπαïκής Ένωσης 2026.

Υποστηρικτές: Δήμος Πάφου

Τιμές εισιτηρίων: €12 / €7 (μειωμένο)

Δικαιούχοι μειωμένων εισιτηρίων: Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρέαν είσοδος σε άτομα με αναπηρίες.

Προπώληση εισιτηρίων:
Μαρκίδειο Δημοτικό Θέατρο (Ανδρέα Γερούδη 27, 8010 Πάφος, 26 222286):
Aπό την ιστοσελίδα cyso.interticket.com και 1,5 ώρα πριν την έναρξη.

Διαδρομές ανακάλυψης της παγκόσμιας κληρονομιάς της Κύπρου Ξεναγήσεις, πεζοπορίες και εκδηλώσεις - 25 Απριλιόυ - 16 Μαΐου 2026
2026-04-25 - 2026-05-16
Με αφορμή τη νέα έκδοση της Κυπριακής Εθνικής Επιτροπής UNESCO «Παγκόσμια Κληρονομιά της Κύπρου: Ιστορία, Μύθος, Θρησκεία», σας προσκαλούμε σε δωρεάν ξεναγήσεις, πεζοπορίες και εκδηλώσεις σε χώρους Παγκόσμιας Κληρονομιάς της Κύπρου, που συνδιοργανώνονται από το Τμήμα Αρχαιοτήτων, την Κυπριακή Εθνική Επιτροπή UNESCO και το Υφυπουργείο Τουρισμού, στο πλαίσιο της Διεθνούς Ημέρας Μνημείων, της Διεθνούς Ημέρας Μουσείων και της επετείου των 80 χρόνων της UNESCO!
Οι τρεις εγγραφές της Κύπρου στον Κατάλογο Παγκόσμιας Κληρονομιάς της UNESCO, ο νεολιθικός οικισμός της Χοιροκοιτίας, ο αρχαιολογικός χώρος της Πάφου (Παλαίπαφος και Νέα Πάφος), καθώς και οι δέκα τοιχογραφημένες εκκλησίες της οροσειράς του Τροόδους, αποτελούν εμβληματικά τεκμήρια της πολιτιστικής ταυτότητας του νησιού ενώ παράλληλα αναδεικνύουν τη στενή σχέση του ανθρώπου με το φυσικό περιβάλλον.
🔸 25 Απριλίου, Χοιροκοιτία: Πεζοπορία, ξενάγηση, επίσκεψη & κυπριακό “μπούκκωμα” σε τοπικό εργαστήρι καλαθοπλεκτικής και παραδοσιακών γαλακτοκομικών προϊόντων (Κρατήσεις εδώ)
🔸 9 Μαΐου, Εκκλησίες Τροόδους: Πεζοπορία στο μονοπάτι Παναγίας του Άρακα & Σταυρού Αγιασμάτι και ξενάγηση στις δύο εκκλησίες
(Κρατήσεις εδώ)
🔸 16 Μαΐου, Παλαίπαφος: Ξενάγηση, εικαστικό εργαστήρι για παιδιά & συναυλία “Piano Tour” με το φωνητικό σύνολο Ars Nova
(Κρατήσεις εδώ)
📌Δωρεάν συμμετοχή–κρατήσεις απαραίτητες
Σάββατο, 25 Απριλίου 2026, Χοιροκοιτία
Περιγραφή δραστηριότητας
Πρωινή πεζοπορία και ξενάγηση στο μονοπάτι της Χοιροκοιτίας (βαθμός δυσκολίας 2-μέτριο) και στον αρχαιολογικό χώρο. Κατά τη διάρκεια της διαδρομής, οι επισκέπτες θα έχουν την ευκαιρία να συνομιλήσουν με την ανασκαφέα Odile Le Brun, στην οποία απονεμήθηκε το 2025 το βραβείο για την προώθηση της Αρχαιολογικής Κληρονομιάς της Κύπρου. Η διαδρομή θα ολοκληρωθεί στο τοπικό εργαστήρι καλαθοπλεκτικής και παρασκευής παραδοσιακών γαλακτοκομικών προϊόντων.
Πρόγραμμα
9:00: Αναχώρηση λεωφορείου από Λευκωσία (Κέντρο Κυπριακής Χειροτεχνίας)
9:45: Άφιξη στη Χοιροκοιτία
10:00-12:00 Πρωινή πεζοπορία στο μονοπάτι Χοιροκοιτίας και ξενάγηση στον αρχαιολογικό χώρο
12:00-13:30: Tοπικό εργαστήρι καλαθοπλεκτικής και παραδοσιακών γαλακτοκομικών προϊόντων, για μικρή ξενάγηση και κέρασμα
13:30: Αναχώρηση για επιστροφή
➔
Κρατήσεις και πληροφορίες: ΣΑΒΒΑΤΟ 25 ΑΠΡΙΛΙΟΥ 2026 – Συμπλήρωση φόρμας
τηλ. 22809810
Σάββατο 9 Μαΐου 2026, Τοιχογραφημένες εκκλησίες Τροόδους
Περιγραφή δραστηριότητας
Πρωινή πεζοπορία με ξεναγό στο μονοπάτι της φύσης Παναγίας του Άρακα και Σταυρού Αγιασμάτι (βαθμός δυσκολίας 3-απαιτητικό, για άτομα από 15 ετών και άνω)
Πρόγραμμα
8:30 Αναχώρηση λεωφορείου από Λεμεσό (Εκκλησία Άγιος Γεώργιος Χαβούζας) για παραλαβή συμμετεχόντων
8:30 Αναχώρηση λεωφορείου από Λευκωσία (Κέντρο Κυπριακής Χειροτεχνίας) για παραλαβή συμμετεχόντων
9:30-10:00 Ξενάγηση στην εκκλησία Παναγίας του Άρακα στα Λαγουδερά
10:00-13:00 Πεζοπορία Μονοπάτι της Φύσης Παναγία του Άρακα – Σταυρός του Αγιασμάτι
13:00-13:30 Ξενάγηση στην εκκλησία Σταυρός του Αγιασμάτι
13:00-14:00 Κέρασμα και ξεκούραση
14:00 Αναχώρηση για επιστροφή
➔
Κρατήσεις και πληροφορίες: ΣΑΒΒΑΤΟ 9 ΜΑΪΟΥ 2026 – Συμπλήρωση φόρμας,
Τηλ: 22691122
Σάββατο 16 Μαΐου 2026, Παλαίπαφος
Περιγραφή δραστηριότητας
Ξενάγηση στον αρχαιολογικό χώρο και στο τοπικό μουσείο Παλαιπάφου-Κουκλιών και παράλληλο εικαστικό εργαστήρι για παιδιά. Η εκδήλωση θα ολοκληρωθεί με μια συναυλία «Piano Tour», με το φωνητικό σύνολο Ars Nova, στη μεσαιωνική έπαυλη στα Κούκλια, σε συνεργασία με τον Πολιτιστικό Οργανισμό Avantgarde.
Πρόγραμμα
16:00 Αναχώρηση λεωφορείου από Λευκωσία (Κέντρο Κυπριακής Χειροτεχνίας).
16:45 Στάση στη Χοιροκοιτία (εστιατόριο Όαση) για παραλαβή συμμετεχόντων από Λάρνακα.
17:15 Στάση στη Λεμεσό (Εκκλησία Άγιος Γεώργιος Χαβούζας) για παραλαβή συμμετεχόντων.
18:15 Ξενάγηση στον αρχαιολογικό χώρο και τοπικό μουσείο Παλαιπάφου-Κουκλιών.
Παράλληλη δημιουργική απασχόληση – εικαστικό εργαστήρι για παιδιά 6-12 ετών, με τίτλο «Ανακαλύπτοντας τη Φύση μέσα από Υφές», από την εικαστική θεραπεύτρια και εικαστικό Λένια Γεωργίου (περιορισμένες θέσεις – κρατήσεις απαραίτητες: τηλ. 22809810).
19:30 Μουσική εκδήλωση – The Piano Tour, με το φωνητικό σύνολο Ars Nova στη μεσαιωνική έπαυλη στα Κούκλια σε συνεργασία με τον Πολιτιστικό Οργανισμό Avantgarde.
20.15 Δεξίωση
21:00 Αναχώρηση για επιστροφή
➔
Κρατήσεις και πληροφορίες: ΣΑΒΒΑΤΟ 16 ΜΑΪΟΥ 2026 – Συμπλήρωση φόρμας,
Τηλ: 22691122
Περισσότερες πληροφορίες και διευκρινίσεις: www.unesco.org, τηλ: 22809810

11ο Φεστιβάλ Ψαριού - 2.5.2026
2026-05-02 11:00 - 19:00 | Latchi Harbor, 29RW+R8, Polis Chrysochous
Ο Δήμος Πόλης Χρυσοχούς θα διοργανώσει για 11η χρονιά το “Φεστιβάλ Ψαριού”, που θα πραγματοποιηθεί το Σάββατο 02 Μαΐου 2026 στις 11 π.μ – 7 μ.μ. στο δημοφιλές γραφικό λιμανάκι του Λατσιού.
Ο Δήμος θα προσφέρει στους επισκέπτες δωρεάν φρέσκια μαρίδα. Το Φεστιβάλ θα περιλαμβάνει πλούσιο πρόγραμμα όπως live link, βιωματικά εργαστήρια απασχόλησης επισκεπτών, καλλιτεχνικό πρόγραμμα με ζωντανή μουσική και χορευτικά συγκροτήματα με παραδοσιακούς κηπριακούς, νησιωτικούς και ελληνικούς χορούς.
Επίσης, στο χώρο του Φεστιβάλ θα λειτουργούν περίπτερα με κυπριακά παρασοιακά προϊόντα και είδη, όπως ρέσι, μέλι, ψωμί, παστελάκι, κουλουράκια με τερατσόμελο, σουζιούκος, παλουζές, παραδοσιακά ζυμαρικά. Επίσης, θα γίνεται επιτόπια επίδειξη της τέχνης της καλαθοπλεκτικής, της διακόσμησης κολοτζιών κλπ. Παράλληλα, θα γίνεται επίδειξη από ψαράδες για την τέχνη του ψαρέματος, ενώ οι Λειτουργοί του Τμήματος Αλιείας θα ενημερώνουν το κοινό για διάφορα θέματα αλιείας.
Επιπρόσθετα, θα υπάρχουν διάφορες δράσεις για τη δημιουργική απασχόληση των παιδιών και γενικότερα των επισκεπτών, όπως δημιουργία κατασκευών με θέμα τη θάλασσα σε ειδικό χώρο, ο οποίος θα λειτουργήσει σαν εργαστήρι, όπως επίσης και βόλτες με τρενάκι. Ακόμη, στο χώρο της εκδήλωσης θα υπάρχουν μασκότες με θέμα σχετικό με το Φεστιβάλ, με τις οποίες τα παιδιά θα έχουν τη δυνατότητα να φωτογραφηθούν σε ειδικό photo booth.

12ο Φεστιβάλ Παραδοσιακού Αιγοπρόβειου Χαλουμιού - 3.5.2026
2026-05-03 11:00 - 19:00 | Multipurpose Center & surrounding square Prastio, Arch. Makarios III 62, Prastio, 4601, Cyprus
Το γραφικό, και ιστορικό χωριό, Πραστειό (Αυδήμου), τιμά κάθε πτυχή της ιστορίας και του πολιτισμού του χαλλουμιού, για άλλη μια χρονιά, με ένα καθαρά θεματικό φεστιβάλ, που θα αγγίξει τις αισθήσεις σας, με τις διαδραστικές και βιωματικές δραστηριότητες, και θα σας ταξιδέψει σε ένα γαστρονομικό, ιστορικό και θρησκευτικό ταξίδι, ενώ έμπειροι εκπαιδευτές θα σας χαρίσουν μοναδικές εμπειρίες.
Το χαλούμι που παρασκευάζεται με πρόβειο και κατσικίσιο γάλα, θεωρείται η σημαία της αυθεντικής κυπριακής κουζίνας και μέρος της πολιτιστικής κληρονομιάς της Κύπρου. Η ιστορία του «ταξιδεύει» στα βάθη των αιώνων, καθιστώντας το ένα από τα παλαιότερα τυριά στον κόσμο. Η παραγωγή του είναι άμεσα συνδεδεμένη με την παραδοσιακή αγροτική ζωή και την κοινωνική αλληλεγγύη που χαρακτηρίζει την κοινότητα Πραστειού (Αυδήμου).
Το χαλλούμι είναι μέρος της ιστορίας και του πολιτισμού του χωριού.
Εκτός από την πλούσια παραδοσιακή γαστρονομία και τη ζωντανή μουσική, το φεστιβάλ παρέχει την ευκαιρία να κάνετε προσκύνημα στο κοντινό εκκλησάκι του Αγίου Ιωάννη του Θεολόγου, όπου ο πατέρας Αθηνόδωρος θα σας μιλήσει για την ιστορία και την τέχνη της αγιογραφίας.
Το Φεστιβάλ Χαλλουμιού διοργανώνεται από το Κοινοτικό Συμβούλιο και όλα τα οργανωμένα σύνολα του χωριού. και χρυσός χορηγός είναι το Υφυπουργείο Τουρισμού.
Για το πρόγραμμα πατήστε εδώ.

The Outdoor Adventure Show - 8-10.5.2026
2026-05-08 11:00 - 2026-05-10 19:00 | Nicosia Mall, 2 Madrid Street, Nicosia, 2306, Cyprus
Το The Outdoor Adventure Show είναι μια τριήμερη εκδήλωση, όπου οι επισκέπτες μπορούν να συναντήσουν ειδικούς, να εμπνευστούν, να ανακαλύψουν νέα brands και να εξερευνήσουν τα τελευταία προϊόντα, όλα σε ένα μέρος. Το event φιλοξενείται στην πλατεία του Nicosia Mall και προσφέρει μια μοναδική ευκαιρία να βιώσει κανείς από κοντά το outdoor lifestyle, να μάθει κάτι καινούριο και να συνδεθεί με μια κοινότητα που μοιράζεται το ίδιο πάθος για περιπέτεια.
Για το πρόγραμμα πατήστε εδώ

CEV BEACH VOLLEYBALL NATIONS CUP ΠΡΟΚΡΙΜΑΤΙΚΗ ΦΑΣΗ Β ΟΜΙΛΟΣ ΠΡΩΤΑΡΑΣ - ΚΥΠΡΟΣ - 9-10.5.2026
2026-05-09 09:00 - 2026-05-10 21:00 | Protaras Beach (Fig Tree Bay), Protara 54, Paralimni, 5296, Cyprus
Το CEV Beach Volleyball Nations Cup – Preliminary Phase Pool B Πρωταράς αποτελεί μέρος της πανευρωπαϊκής διοργάνωσης εθνικών ομάδων Beach Volleyball που διοργανώνεται υπό την αιγίδα της Ευρωπαϊκής Συνομοσπονδίας Πετοσφαίρισης (CEV).

Η διοργάνωση θα πραγματοποιηθεί στον Πρωταρά της επαρχίας Αμμοχώστου, στο παραλιακό μέτωπο της περιοχής, και θα έχει διάρκεια δύο ημερών (09–10 Μαΐου 2026). Στον συγκεκριμένο όμιλο της προκριματικής φάσης θα συμμετάσχουν οι εθνικές ομάδες των: Κύπρου, Πολωνίας, Ισραήλ, Βουλγαρίας.

Κάθε χώρα θα εκπροσωπηθεί από δύο ζευγάρια αθλητών, ενώ οι αγώνες διεξάγονται με το σύστημα country vs country, όπου όλες οι χώρες αγωνίζονται μεταξύ τους και η ομάδα που θα καταλάβει την πρώτη θέση στον όμιλο προκρίνεται στην τελική φάση της πανευρωπαϊκής διοργάνωσης CEV Beach Volleyball Nations Cup.

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ - ΝΥΧΤΑ ΜΑΓΙΚΗ Η Μαρία Φαραντούρη ερμηνεύει Μίκη Θεοδωράκη - 14-15.5.2026
2026-05-14 20:30 - 2026-05-15 22:00 | Pallas Theatre, 24 Rigainis, Nicosia, 1513, Cyprus
Πέμπτη 14 & Παρασκευή 15 Μαΐου 2026
Θέατρο Παλλάς, Πύλη Πάφου, Λευκωσία, 20:30
Είναι με ιδιαίτερη τιμή και χαρά που η Συμφωνική Ορχήστρα Κύπρου συμπράττει για πρώτη φορά με τη σπουδαία Ελληνίδα ερμηνεύτρια Μαρία Φαραντούρη για ένα ξεχωριστό αφιέρωμα στον Μίκη Θεοδωράκη, για μια νύχτα μαγική! Μια συναυλία που αποκτά ιδιαίτερη αίγλη, αφού πρόκειται για την πρώτη συναυλία υπό τη διεύθυνση του νέου Καλλιτεχνικού Διευθυντή της Ορχήστρας, διεθνώς αναγνωρισμένου μαέστρου Μύρωνα Μιχαηλίδη.

Η Μαρία Φαραντούρη, εμβληματική τραγουδίστρια του Μίκη Θεοδωράκη, θα ερμηνεύσει με τη μοναδική, βαθιά εκφραστικότητα και εσωτερικότητα της φωνής της γνωστά τραγούδια του μεγάλου Έλληνα συνθέτη που άφησαν εποχή, καθώς και επτά τραγούδια από τον κύκλο τραγουδιών «Οδύσσεια» (2007, ποίηση: Κώστας Καρτελιάς).

Ο κύκλος «Οδύσσεια» αποτελεί τον τελευταίο κύκλο τραγουδιών που συνέθεσε ο μεγάλος Έλληνας συνθέτης. Αφετηρία της δημιουργίας του αποτέλεσε η συγκίνηση που ένιωσε ο Μίκης Θεοδωράκης στα 81 του χρόνια το 2006, διαβάζοντας για πρώτη φορά τους στίχους του ποιητή Κώστα Καρτελιά: «Όταν διάβασα τα ποιήματα του Κώστα Καρτελιά ένιωσα αιφνιδίως ένα σκίρτημα, όπως μου συνέβαινε όταν ήμουν νεότερος», εξομολογείται ο συνθέτης στην παρουσίαση του δίσκου. Φυσικά την ερμηνεία και ηχογράφησή τους ο Μίκης, εμπιστεύτηκε εγκάρδια στην κατ’ εξοχήν ερμηνεύτρια του έργου του, Μαρία Φαραντούρη. «Μας ξάφνιασε ο Μίκης Θεοδωράκης με αυτό το νέο, φρέσκο και ρομαντικό έργο. Έχουμε συνηθίσει τη δωρική του έκφραση αλλά πάντα στα τραγούδια του υπέφωσκε λυρισμός.» έχει πει για τον κύκλο, χαρακτηριστικά η ίδια η Μαρία Φαραντούρη.
Tα τραγούδια της «Οδύσσειας» αποτελούν ένα ταξίδι στα άδυτα της ψυχής του σύγχρονου ανθρώπου: έρωτας, μοναξιά αλλά και αδιέξοδα, αφού ο καθένας μας, ως σύγχρονος Οδυσσέας, έρχεται αναπόφευκτα αντιμέτωπος με «συμπληγάδες πέτρες» στην πορεία αναζήτησης της «Ιθάκης» μας. Όπως γλαφυρά διατυπώνει για την «Οδύσσεια» ο ίδιος ο Θεοδωράκης, «Εδώ, η θεματολογία η ίδια παραπέμπει στην έξαρση του ‘προσώπου’, που, όπως ο Οδυσσέας παλεύει μόνος του, αυτός και η θάλασσα, έτσι και το ‘πρόσωπο’ δηλαδή ο εαυτός μας, πρέπει τελικά να βιώσει την ιδέα ότι η Ιθάκη δεν υπάρχει και ότι θα πρέπει να πιαστεί από τα δικά του πάθη και τα δικά του συναισθήματα, για να κρατηθεί στην επιφάνεια της αφρισμένης θάλασσας, που είναι η ζωή.»
Η συναυλία κορυφώνεται με εμβληματικά τραγούδια του συνθέτη. Οι αξεπέραστες μελωδίες του Μίκη Θεοδωράκη που τόσο αγαπήθηκαν συμπλέουν δημιουργικά με την ποίηση κορυφαίων Ελλήνων δημιουργών, φωτίζοντας τη διαχρονική δύναμη και την οικουμενική απήχηση του έργου του. Οι ενορχηστρώσεις, τόσο του κύκλου «Οδύσσεια» όσο και των τραγουδιών είναι των εκλεκτών Αντώνη Σουσάμογλου και Λάζαρου Τσαβδαρίδη.

Τη βραδιά συμπληρώνει η συμφωνική σουίτα-μπαλέτου «Το Καρναβάλι» (1953), ένα έργο που αποτυπώνει με χαρακτηριστικό τρόπο τη δημιουργική αφομοίωση και μετάπλαση της ελληνικής λαϊκής μουσικής από τον Μίκη Θεοδωράκη. Γράφει ο Μίκης Θεοδωράκης: «Στα 1947 βρισκόμουν εξόριστος στην Ικαρία, και τότε για πρώτη φορά ήρθα σε ουσιαστική επαφή με τη λαϊκή μας μουσική. Το πρώτο τραγούδι που άκουσα ήταν ο ‘Καπετάν Ανδρέας Ζέππος’ … Αμέσως μετά άρχισα να μαζεύω μεθοδικά λαϊκά τραγούδια.» Αυτό το τραγούδι, καθώς και άλλα ελληνικά λαϊκά τραγούδια και χοροί ενορχηστρώνονται ευρηματικά από τον Θεοδωράκη «ζητώντας εκείνα τα ορχηστρικά χρώματα που να ανταποκρίνονται στο χαρακτήρα του ρυθμικού και μελωδικού υλικού του έργου».
Το «Καρναβάλι» πρωτοπαρουσιάστηκε τον Νοέμβριο του 1953 στην Αθήνα, με την Κρατική Ορχήστρα Αθηνών, υπό τη διεύθυνση του Ανδρέα Παρίδη, ενώ παρουσιάστηκε και ως μπαλέτο στην Κρατική Όπερα της Ρώμης το 1954, από το Ελληνικό Χορόδραμα της Ραλλούς Μάνου με τη Συμφωνική Ορχήστρα της Όπερας της Ρώμης. Ακολούθησαν συμφωνικές πρεμιέρες στο Παρίσι το 1958 και το Λονδίνο το 1959.
Οι αυθεντικές ερμηνείες της Μαρίας Φαραντούρη, η δυναμικότητα της Συμφωνικής Ορχήστρας Κύπρου και το ερμηνευτικό όραμα του μαέστρου Μύρωνα Μιχαηλίδη προσφέρουν μια μοναδική μουσική διαδρομή που φωτίζει το πολυδιάστατο έργο του Μίκη Θεοδωράκη, από τον βαθιά ανθρώπινο και οικείο Μίκη, στον κορυφαίο Έλληνα δημιουργό με την παγκόσμια ακτινοβολία.

ΠΡΟΓΡΑΜΜΑ
Μίκης ΘΕΟΔΩΡΑΚΗΣ:
Γνωστά και εμβληματικά τραγούδια
Επτά τραγούδια από τον κύκλο «Οδύσσεια» (ποίηση: Κώστας Καρτελιάς)
Ενορχηστρώσεις: Αντώνης Σουσάμογλου, Λάζαρος Τσαβδαρίδης
«To Καρναβάλι» – συμφωνική σουίτα
Μαρία Φαραντούρη, τραγούδι
Συμφωνική Ορχήστρα Κύπρου
Μύρων Μιχαηλίδης, μουσική διεύθυνση
Οι συναυλίες πραγματοποιούνται υπό την αιγίδα της Κυπριακής Προεδρίας του Συμβουλίου της Ευρωπαϊκής Ένωσης 2026.
Τιμές εισιτηρίων: Ζώνη Α: €35 / €30 (μειωμένο) και Ζώνη Β: €30 / €25 (μειωμένο)
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρεάν είσοδος σε άτομα με αναπηρίες.
Προπώληση εισιτηρίων:
Θέατρο Παλλάς, Πύλη Πάφου (Γωνία Ρηγαίνης και Αρσινόης, 1010 Λευκωσία, 22 410181): από την ιστοσελίδα cyso.interticket.com και στο ταμείο του θεάτρου 1,5 ώρα πριν την έναρξη.
Πληροφορίες: 22 463144, www.cyso.org.cy

ΔΙΕΘΝΕΣ ΜΑΡΑΘΩΝΙΟΣ ΑΝΟΙΧΤΗΣ ΘΑΛΑΣΣΗΣ - ΠΑΦΟΣ - 23-24.5.2026
2026-05-23 09:00 - 2026-05-24 15:00 | Alykes Beach, 7 Rigenis Str., Geroskipou, Paphos, 8200, Cyprus
Διεθνες διοργανωση ανοιχτης θαλασσης. Η διοργανωση θα γινει στη Παφο (7η φορα) στις 23 και 24 Μαιου 2026, στη παραλια Αλυκες στη Κατω Παφο. Οι αποστασεις ειναι 5 χιλιομετρα, 3 χιλιομετρα, 2 χιλιομετρα, 1,25 χιλιομετρα και 0,5 χιλιομετρα. Η διοργανωση προσελκύει αθλητες από ολη την Ευρωπη αλλα και κολυμβητες από το νησι. Τα 5, 3, και 2 χιλιομετρα υπαρχουν ξεχωριστες ηλικιακες κατηγοριες (18-29, 30-39, 40-49 και 50+) για αντρες και γυναικες. Τα 1,25 χιλιομετρα είναι για αγορια και κοριτσια ηλικιας 13 μεχρι 17 ετων και τα 0,5 χιλιομετρα είναι για μικρα παιδια 8-12 χρονων. Η διοργανωση συμπεριλαμβανει ένα Pre race gathering στο οποιο οι διαιτητες του αγωνα μιλανε για τη διαδρομη, το ευ αγωνίζεσθε, την ασφαλεια του αγωνα, και απαντουν ερωτησεις που πιθανον να εχουν οι διαγωνιζομενοι.
Για το πρόγραμμα πατήστε εδώ

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ Orchestra 4All 3 ΣΥΝΑΥΛΙΕΣ ΚΟΙΝΩΝΙΚΗΣ ΠΡΟΣΦΟΡΑΣ - 27.5.2026
2026-05-27 20:00 - 22:00 | Agioi Trimithias village square, Agiou Spiridonos, Agioi Trimithias, 2671
Άγιοι Τριμιθιάς: Τετάρτη 27 Μαΐου 2026 – Πλατεία Αγίων Αναργύρων, 20:00
Αυτή την Άνοιξη, η Συμφωνική Ορχήστρα Κύπρου φέρνει τη μουσική της κοντά στον κόσμο σε τρία πανέμορφα ανοιχτά θέατρα σε τρεις επαρχίες! Υπό τη διεύθυνση του διακεκριμένου Κύπριου μαέστρου Πέτρου Στυλιανού, παρουσιάζει ένα φανταστικό πρόγραμμα από έργα, γεμάτα φωτεινή ενέργεια, εικόνες, ρυθμούς και συναισθήματα!
Το πρόγραμμα περιλαμβάνει δύο γεμάτα φωτεινή διάθεση και σπιρτάδα έργα του Wolfgang Amadeus Mozart, καθώς και την εισαγωγή Εβρίδες του Felix Mendelssohn — μια εντυπωσιακή αποτύπωση της εμπειρίας ενός ταξιδιού στο αρχιπέλαγος των Εβρίδων, ενώ το κοινό θα ταξιδέψει μουσικά στην Ισπανία και την Ιταλία με την παθιασμένη Χαμπανέρα από την όπερα Κάρμεν του Georges Bizet, και τη συναρπαστική και κεφάτη εισαγωγή από την όπερα Η Ιταλίδα στο Αλγέρι του Gioachino Rossini.
Μη χάσετε αυτή την υπέροχη ευκαιρία να απολαύσετε μια μοναδικά όμορφη μουσική βραδιά κάτω από τον έναστρο ουρανό!

ΠΡΟΓΡΑΜΜΑ
Wolfgang Amadeus MOZART: Ντιβερτιμέντο σε Ρε μείζονα, K.136
​Wolfgang Amadeus MOZART: Μία μικρή νυχτερινή μουσική, K. 525, 1ο μέρος
​Felix MENDELSSOHN: Εισαγωγή Εβρίδες
​George BIZET: Σουίτα Κάρμεν αρ. 2, Χαμπανέρα
Gioachino ROSSINI: Εισαγωγή από την όπερα Η Ιταλίδα στο Αλγέρι
Franz SCHUBERT: Συμφωνία αρ. 1, 1ο μέρος
Πέτρος Στυλιανού, μουσική διεύθυνση
Είσοδος: ελεύθερη
Σε συνεργασία με το Σύμπλεγμα Κοινοτήτων ΕΞΑΠΟΛΗΣ, τον Δήμο Κουρίου και το Κοινοτικό Συμβούλιο Τάλας
Πληροφορίες: 22 463144, www.cyso.org.cy

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ Orchestra 4All 3 ΣΥΝΑΥΛΙΕΣ ΚΟΙΝΩΝΙΚΗΣ ΠΡΟΣΦΟΡΑΣ - 29.5.2026
2026-05-29 20:00 - 22:00 | Tala Amphitheatre, RCPV+993, Tala, Paphos, 8577
Τάλα: Παρασκευή 29 Μαΐου 2026 – Αμφιθέατρο Τάλας, 20:00
Αυτή την Άνοιξη, η Συμφωνική Ορχήστρα Κύπρου φέρνει τη μουσική της κοντά στον κόσμο σε τρία πανέμορφα ανοιχτά θέατρα σε τρεις επαρχίες! Υπό τη διεύθυνση του διακεκριμένου Κύπριου μαέστρου Πέτρου Στυλιανού, παρουσιάζει ένα φανταστικό πρόγραμμα από έργα, γεμάτα φωτεινή ενέργεια, εικόνες, ρυθμούς και συναισθήματα!
Το πρόγραμμα περιλαμβάνει δύο γεμάτα φωτεινή διάθεση και σπιρτάδα έργα του Wolfgang Amadeus Mozart, καθώς και την εισαγωγή Εβρίδες του Felix Mendelssohn — μια εντυπωσιακή αποτύπωση της εμπειρίας ενός ταξιδιού στο αρχιπέλαγος των Εβρίδων, ενώ το κοινό θα ταξιδέψει μουσικά στην Ισπανία και την Ιταλία με την παθιασμένη Χαμπανέρα από την όπερα Κάρμεν του Georges Bizet, και τη συναρπαστική και κεφάτη εισαγωγή από την όπερα Η Ιταλίδα στο Αλγέρι του Gioachino Rossini.
Μη χάσετε αυτή την υπέροχη ευκαιρία να απολαύσετε μια μοναδικά όμορφη μουσική βραδιά κάτω από τον έναστρο ουρανό!
ΠΡΟΓΡΑΜΜΑ
Wolfgang Amadeus MOZART: Ντιβερτιμέντο σε Ρε μείζονα, K.136
​Wolfgang Amadeus MOZART: Μία μικρή νυχτερινή μουσική, K. 525, 1ο μέρος
​Felix MENDELSSOHN: Εισαγωγή Εβρίδες
​George BIZET: Σουίτα Κάρμεν αρ. 2, Χαμπανέρα
Gioachino ROSSINI: Εισαγωγή από την όπερα Η Ιταλίδα στο Αλγέρι
Franz SCHUBERT: Συμφωνία αρ. 1, 1ο μέρος
Πέτρος Στυλιανού, μουσική διεύθυνση
Είσοδος: ελεύθερη
Σε συνεργασία με το Σύμπλεγμα Κοινοτήτων ΕΞΑΠΟΛΗΣ, τον Δήμο Κουρίου και το Κοινοτικό Συμβούλιο Τάλας
Πληροφορίες: 22 463144, www.cyso.org.cy

25ο ΔΙΕΘΝΕΣ ΦΕΣΤΙΒΑΛ ΜΟΥΣΙΚΗΣ ΔΩΜΑΤΙΟΥ ΦΑΡΟΣ - 29.5-6.6.2026
2026-05-29 20:30 - 2026-06-06 22:00
Γιορτάζοντας 25 χρόνια παρουσίας, το Διεθνές Φεστιβάλ Μουσικής Δωματίου Φάρος έχει πλέον καθιερωθεί ως ένας θεσμός διεθνούς εμβέλειας, που ξεπερνά κατά πολύ τα όρια της Κύπρου. Είκοσι πέντε χρόνια μετά, με εκατοντάδες συναυλίες και τη συμμετοχή αρκετών από τους κορυφαίους καλλιτέχνες της εποχής μας, το Φεστιβάλ έχει διαμορφώσει μια αδιαμφισβήτητη καλλιτεχνική ταυτότητα, που χαρακτηρίζεται από συνέπεια οράματος και αταλάντευτη προσήλωση στο υψηλότερο επίπεδο ερμηνείας της μουσικής δωματίου.

Παράλληλα, το Φεστιβάλ παραμένει σταθερά αφοσιωμένο στην αποστολή του για κοινωνική προσφορά, εισάγοντας τον κόσμο της μουσικής δωματίου σε ένα ευρύτερο ακροατήριο, και προσφέροντας εκπαιδευτικές ευκαιρίες που μεταμορφώνουν τις ζωές πολλών μαθητών από ολόκληρη την Κύπρο.

Το Φεστιβάλ πραγματοποιείται κάθε χρόνο στη Μεσαιωνική Έπαυλη των Κουκλιών – ένα αξιοσημείωτο δείγμα φραγκικής αρχιτεκτονικής και Μνημείο Παγκόσμιας Κληρονομιάς της UNESCO, σε μια τοποθεσία άρρηκτα συνδεδεμένη με την ταυτότητά του. Ο ιστορικός αυτός χώρος μεταμορφώνεται σε ένα περιβάλλον όπου η παράδοση έρχεται σε άμεση επαφή με την καλλιτεχνική δημιουργία. Η οικεία φύση της μουσικής δωματίου, καθώς ερμηνεύεται από ορισμένους από τους σπουδαιότερους μουσικούς στον κόσμο και εναρμονισμένη με τη μαγευτική ατμόσφαιρα του τοπίου, καθιστά το Διεθνές Φεστιβάλ Μουσικής Δωματίου Φάρος έναν αληθινό ακρογωνιαίο λίθο της διεθνούς ατζέντας της κλασικής μουσικής, και ανεξάντλητη πηγή έμπνευσης για όλους όσους το παρακολουθούν.

Για την εορταστική 25η επέτειό του, το Διεθνές Φεστιβάλ Μουσικής Δωματίου Φάρος περιλαμβάνει ένα εξαιρετικά εκτενές ρεπερτόριο της μουσικής δωματίου και όχι μόνο. Από τις 29 Μαΐου έως τις 4 Ιουνίου, το Φεστιβάλ θα φιλοξενήσει 20 από τους σημαντικότερους διεθνείς δεξιοτέχνες της εποχής μας για έξι συναυλίες μουσικής δωματίου στη Μεσαιωνική Έπαυλη των Κουκλιών, και θα κορυφωθεί με μια εντυπωσιακή ορχηστική συναυλία στις 6 Ιουνίου στον υπαίθριο χώρο του Ιδρύματος Τεχνών Φάρος, The Olive Grove, παρουσιάζοντας δύο από τους σολίστες του Φεστιβάλ σε ένα μουσικό συναπάντημα της Συμφωνικής Ορχήστρας Κύπρου και της Συμφωνικής Ορχήστρας Νέων Κύπρου!
Για το πρόγραμμα πατήστε εδώ
ΟΙ ΚΑΛΛΙΤΕΧΝΕΣ:
Πιάνο: Finghin Collins, Pietro De Maria, Enrico Pace, Χρήστος Φούντος
Βιολί: Boris Belkin, Anton Sorokow, Yura Lee, Daishin Kashimoto, Elly Suh, Fabiana D’Auria
Βιόλα: Yura Lee, Diemut Poppen, Samuel Barsegian,
Βιολοντσέλο: Claudio Bohórquez, Jing Zhao, Alexander Chaushian
Κοντραμπάσο: Niek de Groot
Κλαρινέτο: Sharon Kam
Φαγκότο: Μαυρουδής Τρούλος
Κόρνο: Ben Goldscheider
Σοπράνο: Anush Hovhannisyan
Συμφωνική Ορχήστρα Κύπρου & Συμφωνική Ορχήστρα Νέων Κύπρου
Μαέστρος: Γιώργος Κουντούρης
Χώροι:
Όνομα: Μεσαιωνική Έπαυλη, Κούκλια
Ταχυδρομική διεύθυνση: εντός του αρχαιολογικού χώρου Κουκλιών
Τηλ: 26 432155
Ιστοσελίδα: https://www.visitcyprus.com/index.php/el/discovercyprus/rural/sites-monuments/item/708-palaipafos-kouklia-archaeological-site
Όνομα: The Olive Grove
Ταχυδρομική διεύθυνση: Δελίκηπος
Τηλ: 22663871
Ιστοσελίδα: https://pharosartsfoundation.org/venue/the-olive-grove/
Μέσα κοινωνικής δικτύωσης: https://www.facebook.com/TheOliveGrovePharos

Μέσα Κοινωνικής Δικτύωσης Εκδήλωσης ή/και Διοργανωτή
(π.χ. Facebook, Instagram κλπ):FB
Facebook: https://www.facebook.com/PharosArtsFoundation
Instagram: https://www.instagram.com/pharosartsfoundation/
YouTube: https://www.youtube.com/user/Pharosartsfoundation

ΟΙΝΟΣ- ΑΡΩΜΑ ΚΥΠΡΟΥ - 31.5.2026
2026-05-31 17:00 - 23:00 | Old Port Square, Lemesos, Limassol, 3037, Cyprus
Η εκδήλωση αυτή γίνεται κάθε χρόνο από το 2013, με αρκετή επιτυχία και έχει καταστεί θεσμός για τα οινικά δρώμενα της χώρας μας. Σ’ αυτήν, συνήθως συμμετέχουν, γύρω στα 30 οινοποιεία, τα οποία έχουν την ευκαιρία να προσφέρουν τα κρασιά τους για δοκιμασία σε ένα μεγάλο αριθμό οινοφίλων, connoisseur, επισκεπτών του νησιού, ιδιοκτητών εστιατορίων και καβών, καθώς και σε άλλους επαγγελματίες που έχουν σχέση με το κρασί και υπόσχονται στους επισκέπτες ιδιαίτερες γευσιγνωσίες.

Η ΛΕΥΚΩΣΙΑ ΣΤΗΡΙΖΕΙ ΤΟ ΚΥΠΡΙΑΚΟ ΚΡΑΣΙ - 6.6.2026
2026-06-06 18:00 - 22:00 | ELEFTHERIA SQUARE NICOSIA, Konstantinou Palaiologou 20e, Nicosia, 1010
Η Λέσχη Λάιονς Λευκωσίας Εντός των Τειχών, σε συνεργασία με τον Δήμο Λευκωσίας, διοργανώνει την εκδήλωση «Η Λευκωσία στηρίζει το Κυπριακό Κρασί», με στόχο τη στήριξη κοινωνικού και πολιτιστικού έργου, καθώς και την προώθηση του κυπριακού αμπελώνα.
Η εκδήλωση τελεί υπό τη στήριξη της Ομάδας Οινοφίλων ΟΙΝΟΑΤΡ, του Υφυπουργείου Τουρισμού, της Εταιρείας Περιφερειακής Ανάπτυξης Λευκωσίας και της Οινογνωσίας.
🎯 Σκοπός εκδήλωσης:
✔️ Στήριξη των μαθητών/ριών του Ακριτικού Σχολείου Αγίου Κασιανού
✔️ Προώθηση και ανάδειξη του Κυπριακού Κρασιού
🍇 Με εισφορά €5, οι επισκέπτες παραλαμβάνουν το δικό τους γυάλινο ποτήρι κρασιού και έχουν την ευκαιρία να δοκιμάσουν κρασιά από 25 οινοποιεία από όλη την Κύπρο, γνωρίζοντας παράλληλα τους ίδιους τους οινοποιούς.
📍 Τοποθεσία: Κάτω διάζωμα Πλατείας Ελευθερίας
🗓️ Ημερομηνία: 6 Ιουνίου 2026
🕕 Ώρες: 18:00 – 22:00
🍷 Μια γιορτή αφιερωμένη στο κυπριακό κρασί, την παράδοση και την κοινωνική προσφορά!
🙏 Σας περιμένουμε όλους για να στηρίξουμε μαζί έναν όμορφο σκοπό

ΕΚΔΗΛΩΣΕΙΣ ΓΝΩΡΙΜΙΑΣ ΜΕ ΤΟΝ ΚΥΠΡΙΑΚΟ ΟΙΝΟ - 10.6.2026
2026-06-10 18:00 - 21:00 | Palia Ilektriki Cultural Centre, 8 Vladimirou Herakleous Street, Paphos, 8010, Cyprus
Οι εκδηλώσεις διοργανώνονται στα πλαίσια του 16ου Κυπριακού Διαγωνισμού Οίνου – γνωριμία με τους βραβευμένους – διαγωνιζόμενους κυπριακούς οίνους
Οι εκδηλώσεις είναι ανοικτές στο κοινό (είσοδος ελεύθερη) ώστε να δοθεί η ευκαιρία στον καταναλωτή να γνωρίσει από κοντά το κυπριακό κρασί.

Running Under The Moon® – Nicosia Edition - 12.6.2026
2026-06-12 19:30 - 23:30 | University of Cyprus, University Campus, Nicosia, Aglatntzia, Cyprus
Το Running Under The Moon® – Nicosia Edition είναι μία από τις πιο δημοφιλείς βραδινές δρομικές διοργανώσεις στην Κύπρο και η μεγαλύτερη running party του καλοκαιριού στη Λευκωσία. Η εκδήλωση συνδυάζει αθλητισμό, μουσική, ψυχαγωγία και μοναδική ατμόσφαιρα κάτω από το φως του φεγγαριού, προσελκύοντας δρομείς, εταιρικές ομάδες και λάτρεις της άσκησης από όλη την Κύπρο.
Η διοργάνωση περιλαμβάνει αγώνες δρόμου 5χλμ και 10χλμ, με σημείο εκκίνησης και τερματισμού τον χώρο του Πανεπιστημίου Κύπρου. Η διαδρομή είναι κατάλληλη τόσο για πιο έμπειρους δρομείς όσο και για συμμετέχοντες που θέλουν να ζήσουν μια ξεχωριστή βραδινή εμπειρία άθλησης και διασκέδασης.
Η εκδήλωση ξεχωρίζει για τη ζωντανή μουσική, το δυναμικό κλίμα, την επαγγελματική οργάνωση και το εντυπωσιακό after-run party. Παράλληλα, συμβάλλει στην προώθηση του αθλητικού τουρισμού και της εικόνας της Λευκωσίας ως προορισμού για αθλητικές και ψυχαγωγικές διοργανώσεις.

Yury Revich – Vivaldi and Other Classics - 26.7.2026
2026-06-26 20:00 - 22:00 | Curium Ancient Theatre
Ο Yury Revich, γεννημένος στη Μόσχα το 1991 και εγκατεστημένος στην Αυστρία, ξεκίνησε τις σπουδές του στο βιολί σε ηλικία μόλις πέντε ετών. Έχει εκπαιδευτεί δίπλα σε κορυφαίους δασκάλους της κλασικής μουσικής, μεταξύ των οποίων ο Pavel Vernikov στο Vienna Conservatory.
Κατά τη διάρκεια της διεθνούς του πορείας, έχει τιμηθεί με σημαντικά βραβεία, όπως το ECHO Klassik Award και το International Classical Music Award. Έχει εμφανιστεί σε μερικές από τις σημαντικότερες σκηνές του κόσμου, όπως το Carnegie Hall στη Νέα Υόρκη, η Berlin Philharmonie και το Teatro alla Scala στο Μιλάνο.
Παράλληλα με την καλλιτεχνική του δραστηριότητα, ο Yury Revich συμμετέχει ενεργά σε ανθρωπιστικές δράσεις και είναι Επίτιμος Εκπρόσωπος της UNICEF Austria, υποστηρίζοντας πρωτοβουλίες μέσω της μουσικής.
Μετά τις προηγούμενες επιτυχημένες εμφανίσεις του στην Κύπρο, ο Yury Revich επιστρέφει για να χαρίσει στο κοινό μια αξέχαστη μουσική εμπειρία γεμάτη δεξιοτεχνία, συναίσθημα και διαχρονική ομορφιά.
Μια ξεχωριστή βραδιά όπου η παράδοση της κλασικής μουσικής συναντά τη μοναδική ερμηνεία ενός από τους πιο αναγνωρισμένους βιολονίστες της σύγχρονης εποχής.

O ΚΥΠΡΙΑΝΟΣ ΚΑΤΣΑΡΗΣ ΣΥΝΑΝΤΑ ΤΗ ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ - 30.6.2026
2026-06-30 20:30 - 22:00 | Nicosia Municipal Theatre, Mouseiou 4, Lefkosia, 1097, Cyprus
Λευκωσία: Τρίτη 30 Ιουνίου 2026 – Δημοτικό Θέατρο Λευκωσίας, 20:30
Στο επίκεντρο της λαμπρής, εορταστικής αυτής συναυλίας, με την οποία κλείνει το πολιτιστικό πρόγραμμα της Κυπριακής Προεδρίας του Συμβουλίου της Ευρωπαϊκής Ένωσης 2026 βρίσκεται ο θρυλικός βιρτουόζος πιανίστας Κυπριανός Κατσαρής, ένας καλλιτέχνης με ξεχωριστή θέση στη διεθνή μουσική ζωή, και δίπλα του η Συμφωνική Ορχήστρα Κύπρου, υπό τη διεύθυνση του νέου Καλλιτεχνικού Διευθυντή της, διεθνώς αναγνωρισμένου αρχιμουσικού, Μύρωνα Μιχαηλίδη.
Ιδανικό έργο για να «προλογίσει» τη συναυλία, είναι η Αυγή στον Παρθενώνα του Σόλωνα Μιχαηλίδη, μίας σημαντικής μορφής της ελληνικής και κυπριακής μουσικής δημιουργίας. Στο έργο αυτό η ιδέα του φωτός, της γαλήνης και της σταδιακής αποκάλυψης ενός τοπίου μετατρέπεται σε μουσική ατμόσφαιρα.
Η πιανιστική τέχνη του Κυπριανού Κατσαρή αναγνωρίστηκε διεθνώς όχι μόνο για τη δεξιοτεχνική της λάμψη, αλλά και για την έντονα προσωπική της ταυτότητα. Αποτελεί μία από τις λίγες μουσικές μορφές κυπριακής καταγωγής που απέκτησαν τέτοια διεθνή ακτινοβολία και διατήρησαν τόσο σταθερά το κύρος τους στη διεθνή συναυλιακή ζωή. Παγκοσμίως φημισμένος για την αυθεντία του στην ερμηνεία του Franz Liszt, ο Κυπριανός Κατσαρής θα μαγέψει το κοινό με την απαράμιλλη λαμπρότητα, ποιητικότητα και εκρηκτική του δεξιοτεχνία σε δύο εκθαμβωτικά έργα του Ούγγρου συνθέτη: τη Φαντασία πάνω σε μοτίβα από τη σκηνική μουσική Τα ερείπια των Αθηνών του Ludwig van Beethoven και την Ουγγρική Φαντασία για πιάνο και ορχήστρα.
Στη Φαντασία πάνω σε μοτίβα από τα “Ερείπια των Αθηνών” του Beethoven, ο Franz Liszt μετασχηματίζει θεματικό υλικό από τη γνωστή σκηνική μουσική σε ένα λαμπρό έργο για πιάνο και ορχήστρα, όπου κυριαρχούν η φαντασία, η δεξιοτεχνία και η δημιουργική επεξεργασία.
Παράλληλα, η Ουγγρική Φαντασία για πιάνο και ορχήστρα αποκαλύπτει τη στενή σχέση του Liszt με τη ραψωδική γραφή, την πιανιστική λάμψη και το ουγγρικό ιδίωμα του 19ου αιώνα. Συνδεδεμένο με τον κόσμο των «Ουγγρικών Ραψωδιών», το έργο μεταφέρει το χαρακτηριστικό μείγμα ελευθερίας μορφής, έντονου ρυθμού, θεατρικών αντιθέσεων και εξωστρεφούς ενέργειας.
Το δεύτερο μέρος του προγράμματος παρουσιάζει μία πανδαισία από διάσημους χορούς του συμφωνικού ρεπερτορίου, οι οποίοι συνθέτουν ένα λαμπρό σύνολο από στυλ και μουσικές παραδόσεις της Ευρώπης, συνθετών όπως οι Johann Strauss II, Georges Bizet, Johannes Brahms και Antonín Dvořák.
Οι πασίγνωστοι Ουγγρικοί Χοροί του Brahms συνδυάζουν συναισθηματική αμεσότητα, ισχυρό ρυθμικό στίγμα και εξαιρετικό συνθετικό έλεγχο, ενώ οι Σλαβικοί Χοροί του Dvořák αποτελούν πρωτότυπες συνθέσεις εμπνευσμένες από σλαβικούς χορευτικούς τύπους. Χοροί όπως η Navarraise από τη σουίτα μπαλέτου Le Cid του Jules Massenet και η Aragonaise από την όπερα Κάρμεν του Georges Bizet μεταφέρουν τη λαμπρότητα της γαλλικής μουσικής παράδοσης. Οι βιεννέζικες δημιουργίες του Johann Strauss II αποπνέουν κομψότητα και εορταστική διάθεση, ενώ ο Κλέφτικος Χορός του Σκαλκώτα αναδεικνύει το ελληνικό στοιχείο μέσα από προσωπική ορχηστρική γραφή.
Το πρόγραμμα ολοκληρώνεται με το Εμβατήριο των Ηνωμένων Εθνών του Robert Stolz, το οποίο προσθέτει μια διαφορετική, τελετουργική διάσταση στην εορταστική αυτή βραδιά.
ΠΡΟΓΡΑΜΜΑ
Σόλων ΜΙΧΑΗΛΙΔΗΣ: Αυγή στον Παρθενώνα
Franz LISZT: Φαντασία πάνω σε μοτίβα από την σκηνική μουσική Τα ερείπια των Αθηνών του Beethoven, S. 1
Franz LISZT: Ουγγρική Φαντασία για πιάνο και ορχήστρα
Marc Antoine CHARPENTIER: Πρελούδιο από το Te Deum
Jules MASSENET: Navarraise από τη σουίτα μπαλέτου Le Cid
Georges BIZET: Aragonaise από την όπερα Carmen
Johannes BRAHMS: Ουγγρικός Χορός αρ. 5
Antonín DVOŘÁK: Σλάβικος Χορός αρ. 8, έργο 46
Johannes BRAHMS: Ουγγρικός Χορός αρ. 4
Antonín DVOŘÁK: Σλάβικος Χορός αρ. 15, έργο 72
Johann STRAUSS: Πόλκα Βροντή και αστραπή, έργο 324
Johann STRAUSS: Φωνές της Άνοιξης, έργο 410
Νίκος ΣΚΑΛΚΩΤΑΣ: Κλέφτικος Χορός από τους 36 Ελληνικούς Χορούς
Robert STOLZ: Εμβατήριο των Ηνωμένων Εθνών
Κυπριανός Κατσαρής, πιάνο
Μύρων Μιχαηλίδης, μουσική διεύθυνση
Τιμές εισιτηρίων: Ζώνη Α: €30 / €25
Ζώνη Β: €25 / €20
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρεάν είσοδος σε άτομα με αναπηρίες.
Προπώληση εισιτηρίων:
Aπό την ιστοσελίδα cyso.interticket.com και 1,5 ώρα πριν την έναρξη.

ΕΚΔΗΛΩΣΕΙΣ ΓΝΩΡΙΜΙΑΣ ΜΕ ΤΟΝ ΚΥΠΡΙΑΚΟ ΟΙΝΟ - 1.7.2026
2026-07-01 18:00 - 21:00 | PANOS SOLOMONIDES CULTURAL CENTER, 8 Panou Solomonidi, Lemesos, 3032

Φεστιβάλ Μουσικής Θεατράκι Δάσους 2026 - 4.7.2026
2026-07-04 20:00 - 21:10 | Theatraki Dasous, Kato Amiantos, Cyprus
Το Φεστιβάλ Μουσικής επιστρέφει δυναμικά στις 4 Ιουλίου και ολοκληρώνεται στις 30 Αυγούστου στο Θεατράκι Δάσους στον Κάτω Αμίαντο, προσφέροντας στο κοινό μια μοναδική μουσική εμπειρία με τη συμμετοχή καταξιωμένων και ανερχόμενων καλλιτεχνών από την Κύπρο και το εξωτερικό.
Για 12 βράδια, οι επισκέπτες θα έχουν την ευκαιρία να απολαύσουν ζωντανές συναυλίες, καλλιτεχνικές δράσεις και μια γιορτή μουσικής που φιλοδοξεί να φέρει κοντά ανθρώπους κάθε ηλικίας.
Για ολόκληρο το πρόγραμμα από τις 4.7.2026-30.8.2026 πατήστε εδώ.

Φεστιβάλ Λάρνακας 2026 - 5-30.7.2026
2026-07-05 20:30 - 2026-07-30 23:00 | Pattichio Municipal Amphitheatre / Archaeological Site of Kition
41 Χρόνια Φεστιβάλ Λάρνακας
Στον Ρυθμό της Σκάλας
Υπάρχει ένας ρυθμός στη Λάρνακα.
Ένας ρυθμός που κρύβεται στα σοκάκια της πόλης, στις συναντήσεις των ανθρώπων της, στις μελωδίες που γεμίζουν τα καλοκαιρινά βράδια, στις εικόνες και στις ιστορίες που συνθέτουν την ταυτότητά της.
Ένας ρυθμός που δεν χρειάζεται οδηγίες για να τον ακολουθήσεις. Αρκεί να τον νιώσεις.
Αυτόν τον ρυθμό ακολουθεί εδώ και 41 χρόνια το Φεστιβάλ Λάρνακας.
Ένας από τους σημαντικότερους πολιτιστικούς θεσμούς της Κύπρου επιστρέφει και φέτος, προσκαλώντας το κοινό να ζήσει ακόμα ένα καλοκαίρι γεμάτο μουσική, θέατρο, χορό και μοναδικές καλλιτεχνικές εμπειρίες.
Για περισσότερες από τέσσερις δεκαετίες, το Φεστιβάλ Λάρνακας αποτελεί αναπόσπαστο μέρος της πολιτιστικής ζωής της πόλης. Χιλιάδες θεατές έχουν μοιραστεί αξέχαστες στιγμές κάτω από τον καλοκαιρινό ουρανό της Λάρνακας, χειροκροτώντας σπουδαίους δημιουργούς και καλλιτέχνες από την Κύπρο και το εξωτερικό.
Από μια μικρή εβδομαδιαία διοργάνωση, το Φεστιβάλ εξελίχθηκε σε έναν καταξιωμένο θεσμό που δίνει παλμό στο πολιτιστικό καλοκαίρι του τόπου και αναδεικνύει τη Λάρνακα ως σημείο συνάντησης της τέχνης, της δημιουργίας και της εξωστρέφειας.
Οι εκδηλώσεις θα φιλοξενηθούν στο Παττίχειο Δημοτικό Αμφιθέατρο και στον αρχαιολογικό χώρο του Αρχαίου Κιτίου, δύο εμβληματικούς χώρους που συνδέουν τη σύγχρονη καλλιτεχνική έκφραση με τη μακραίωνη ιστορία της πόλης.
Το πρόγραμμα του 41ου Φεστιβάλ Λάρνακας περιλαμβάνει επτά ξεχωριστές εκδηλώσεις με συναυλίες, θεατρικές και χορευτικές παραστάσεις, επιβεβαιώνοντας τη διαχρονική δέσμευση του Δήμου Λάρνακας για ποιοτικές πολιτιστικές παραγωγές υψηλού επιπέδου.
Για 41 χρόνια, το Φεστιβάλ Λάρνακας ακολουθεί τον ρυθμό της πόλης, ανεβαίνοντας σταθερά ακόμα ένα σκαλοπάτι δημιουργίας, ποιότητας και πολιτιστικής προσφοράς.
Ο Δήμος Λάρνακας καλεί κατοίκους και επισκέπτες να ακολουθήσουν και φέτος αυτόν τον ρυθμό και να γίνουν μέρος μιας διοργάνωσης που ενώνει ανθρώπους, τέχνες και εμπειρίες.
Το φετινό πρόγραμμα κινείται στον Ρυθμό της Σκάλας, ταξιδεύοντας το κοινό από τη μουσική και την ποίηση μέχρι το θέατρο, τον χορό και τη νεανική δημιουργία.
Για το πρόγραμμα πατήστε εδώ

MEVZA BEACH VOLLEYBALL K18/K20 CHAMPIONSHIP ΛΕΜΕΣΟΣ - ΚΥΠΡΟΣ - 23-26.7.2026
2026-07-23 09:00 - 2026-07-26 21:00 | National Olympic Beach Volleyball Centre, 25 Amathuntos, Agios Tychonas, Limassol, 4532, Cyprus
Το MEVZA Beach Volleyball U18 & U20 Championship Limassol 2026 αποτελεί μέρος της ευρωπαϊκής διοργάνωσης εθνικών ομάδων Beach Volleyball, η οποία διεξάγεται υπό την αιγίδα της European Volleyball Confederation (CEV) και της Middle European Volleyball Zonal Association (MEVZA).
Η διοργάνωση θα πραγματοποιηθεί στη Λεμεσό, στις Ομοσπονδιακές Εγκαταστάσεις Beach Volleyball, από τις 23 έως τις 26 Ιουλίου 2026, με διάρκεια τεσσάρων ημερών.
Στους αγώνες θα συμμετάσχουν οι εθνικές ομάδες των Κύπρου, Ισραήλ, Σλοβακίας, Αυστρίας, Κροατίας, Ουγγαρίας και Τσεχίας, με αθλητές και αθλήτριες στις ηλικιακές κατηγορίες Κ18 (U18) και Κ20 (U20).
Συνολικά θα συμμετάσχουν 12 ομάδες σε κάθε κατηγορία ανδρών και γυναικών, ανεβάζοντας τον συνολικό αριθμό των ομάδων στις 48 και των αθλητών/αθλητριών στους 96.
Οι αγώνες θα διεξαχθούν αρχικά με σύστημα ομίλων και στη συνέχεια με νοκ-άουτ αναμετρήσεις, οι οποίες θα οδηγήσουν στους μεγάλους τελικούς κάθε κατηγορίας.

Φεστιβάλ Ζυμαριού - 25-26.7.2026
2026-07-25 - 2026-07-26 | Courtyard Church of Archangelos Michael, Chandria, Limassol, 4875, Cyprus
Η Εκδήλωση θα ασχοληθεί με το Ζυμάρι, και οτιδήποτε έχει να κάμει με αυτό. Θα γίνονται εδέσματα από ζυμάρι, κουλλούρια, ψωμιά και πολλά άλλα. Οι επισκέπτες θα μπορούν να δοκιμάσουν όλα τα παράγωγα τα οποία θα ετοιμάζονται. 1η Ομάδα θα παρασκευάζει Ζυμάρι, 2η Ομάδα θα παρασκευάζει Λοκμάδες 3η ομάδα θα παρασκευάζει Παραδοσιακές Πίττες, 4η Ομάδα θα παρασκευάζει Δάκτυλα Κυριών. Ολες τις ομάδες θα είναι με τέτοιο τρόπο διαμορφωμένες ούτως ώστε το κοινό να συμμετέχει, όποιος θέλει στη παρασκευή και να εκπεδεύεται σε όλα τα εδέσματα. Ολες οι διαδικασίες θα γίνονται επί τόπου από την αρχή δηλαδή από το ζήμωμα. Ο απότερος σκοπός του Φεστιβάλ είναι το κοινό να παρακολουθήσει, να συμμετέχει γενικά να μπορέσει να αποτυπώσει όλα όσα πρέπει να γνωρίζει στη παρασκευή των παραδοσιακών προιόντων τα οποία γίνονται με Ζυμάρι.
25/07/26 3.00μ.μ – 11.00μ.μ.
26/07/26 11.00π.μ – 06.00μ.μ

25ο ΔΙΕΘΝΕΣ ΦΕΣΤΙΒΑΛ ANIMATION ΚΥΠΡΟΥ - 6-9.8.2026
2026-08-06 11:00 - 2026-08-09 00:00 | Koilani, Koilani, 4776, Cyprus
H επετειακή 25η έκδοση του Διεθνούς Φεστιβάλ Αnimation Κύπρου Όψεις του Κόσμου φέτος θα φιλοξενηθεί στο όμορφο Κοιλάνι της επαρχίας Λεμεσού, από τις 7 μέχρι τις 9 Αυγούστου.
Η διοργάνωση αποτελεί έναν από τους μακροβιότερους θεσμούς για την τέχνη του Animation στην Νότια Ευρώπη και φιλοξενεί κάθε χρόνο από το 2002 στην Κυπριακή ύπαιθρο, σε πρώτη Παγκύπρια προβολή, διακεκριμένες ταινίες, πολλές από τις οποίες έχουν προβληθεί και βραβευθεί στα σημαντικότερα φεστιβάλ του κόσμου. Δυναμική είναι και η παρουσία Κυπρίων καλλιτεχνών με εκθέσεις, εργαστήρια, μουσικές συναυλίες και δράσεις για όλες τις ηλικίες.

Επίσημη επιλογή

ΠΕΡΣΕIΔΕΣ 2026 – ΤΟ ΦΑΙΝΟΜΕΝΟ ΤΟΥ ΚΑΛΟΚΑΙΡΙΟΥ - 12.8.2026
2026-08-12 20:00 - 2026-08-13 00:00 | Troodos Observatory, Agridia, 4872, Cyprus
Την Τετάρτη 12 Αυγούστου 2026, το Αστεροσκοπείο Τροόδους σας προσκαλεί σε μια βραδιά παρατήρησης των Περσείδων, μιας από τις πιο εντυπωσιακές βροχές διαττόντων αστέρων.

Στον υπαίθριο χώρο του Αστεροσκοπείου θα πραγματοποιούνται δωρεάν ουρανογραφία, δωρεάν παρατήρηση με φορητά τηλεσκόπια, καθώς και δωρεάν προβολές του ντοκιμαντέρ «Troodos: Rising to the Stars».

Παράλληλα, θα πραγματοποιηθούν προαιρετικές δραστηριότητες ουρανογραφίας και παρατήρησης με το τηλεσκόπιο PlaneWave 0.5 m, στις ακόλουθες ώρες:

21:00–22:00
22:00–23:00
23:00–00:00

*Για τη συμμετοχή στις προαιρετικές δραστηριότητες απαιτείται κράτηση, λόγω του περιορισμένου αριθμού θέσεων. Οι κρατήσεις θα ανοίξουν σύντομα μέσω της ιστοσελίδας: www.troodosobservatory.com

Η εκδήλωση είναι κατάλληλη για όλες τις ηλικίες. Συνιστάται ζεστή ενδυμασία, καθώς η θερμοκρασία στο βουνό μειώνεται κατά τις βραδινές ώρες.

ΠΟΛΙΤΙΣΤΙΚΟ ΦΕΣΤΙΒΑΛ ΣΤΗΝ ΒΡΥΣΗ ΤΗΣ ΛΥΣΟΥ - 16.8.2026
2026-08-16 20:30 | Village Fountain, Village Center, Lysos, Paphos, 8800, Cyprus
Το Πολιτιστικό Φεστιβάλ Λυσού αποτελεί έναν από τους σημαντικότερους θεσμούς της κοινότητας και είναι άρρηκτα συνδεδεμένο με την ιστορία, την παράδοση και την ταυτότητα της Λυσού. Ξεκινώντας από το 1984, το Φεστιβάλ διοργανώνεται σχεδόν κάθε χρόνο και έχει καθιερωθεί ως μια ξεχωριστή πολιτιστική εκδήλωση που ενώνει γενιές, οικογένειες, φίλους και αποδήμους της Λυσού από κάθε γωνιά του κόσμου.
Κάθε χρόνο, το Φεστιβάλ λειτουργεί ως ένας μεγάλος τόπος συνάντησης για τους κατοίκους, τους φίλους και ιδιαίτερα τους απόδημους της Λυσού, οι οποίοι επιστρέφουν στο χωριό από διάφορες χώρες για να ξανασμίξουν με συγγενείς, φίλους και συγχωριανούς. Είναι μια βραδιά γεμάτη συγκίνηση, αναμνήσεις και αγάπη για τον τόπο, όπου οι παλαιότεροι θυμούνται και οι νεότεροι γνωρίζουν την παράδοση και τις ρίζες τους.
Το φετινό Πολιτιστικό Φεστιβάλ στη βρύση της Λυσού θα πραγματοποιηθεί την Κυριακή 16 Αυγούστου 2026, στις 8:30 μ.μ., σε έναν χώρο με ιδιαίτερο συμβολισμό για την κοινότητα. Η βρύση της Λυσού, σημείο αναφοράς και συνάντησης για το χωριό, θα φιλοξενήσει μια όμορφη καλοκαιρινή βραδιά αφιερωμένη στον πολιτισμό, τη μουσική, τον χορό και την παράδοση.
Το πρόγραμμα της βραδιάς θα περιλαμβάνει ζωντανή μουσική και χορό από το μουσικό σχήμα “SCORPIOS”, με τη συμμετοχή του Γιώργου Χατζή και της Μαρίνας Αγγέλου. Το κοινό θα έχει την ευκαιρία να απολαύσει μια γιορτινή μουσική βραδιά, με τραγούδια και ρυθμούς που θα δημιουργήσουν ζεστή και ευχάριστη ατμόσφαιρα για όλους.
Παράλληλα, το Φεστιβάλ θα τιμήσει την κυπριακή παράδοση μέσα από παραδοσιακούς χορούς από τον Πολιτιστικό Όμιλο Ιεροί Κήποι, προσφέροντας στους παρευρισκόμενους μια αυθεντική πολιτιστική εμπειρία. Η παρουσία των παραδοσιακών χορών δίνει ιδιαίτερο χαρακτήρα στην εκδήλωση, αναδεικνύοντας τα ήθη, τα έθιμα και την πολιτιστική κληρονομιά του τόπου μας.
Στον χώρο του Φεστιβάλ θα λειτουργούν επίσης περίπτερα με φαγητό, ρέσι, ποτό και γλυκά, προσφέροντας στους επισκέπτες τη δυνατότητα να απολαύσουν παραδοσιακές γεύσεις και να ζήσουν την αυθεντική φιλοξενία της κοινότητας. Το ρέσι, ως ένα από τα πιο χαρακτηριστικά παραδοσιακά εδέσματα, έχει ξεχωριστή θέση στη διοργάνωση και συνδέεται άμεσα με τη λαϊκή μας παράδοση.
Ιδιαίτερο ενδιαφέρον παρουσιάζει και η πρωινή δραστηριότητα της ίδιας ημέρας, καθώς στις 10:30 π.μ., στις 16 Αυγούστου, θα πραγματοποιηθεί άλεσμα ρεσιού στον παραδοσιακό μύλο της Λυσού. Η δράση αυτή αναβιώνει μια παλαιότερη πρακτική της κοινότητας και δίνει την ευκαιρία στους επισκέπτες, ιδιαίτερα στους νεότερους, να γνωρίσουν από κοντά ένα σημαντικό κομμάτι της πολιτιστικής μας κληρονομιάς.
Το Πολιτιστικό Φεστιβάλ Λυσού δεν είναι απλώς μια εκδήλωση διασκέδασης. Είναι ένας θεσμός που κρατά ζωντανή τη μνήμη, την παράδοση και την ενότητα της κοινότητας. Είναι η στιγμή όπου η Λυσός ανοίγει την αγκαλιά της στους κατοίκους, στους αποδήμους και στους φίλους της, προσφέροντας μια βραδιά γεμάτη μουσική, χορό, γεύσεις, συναισθήματα και όμορφες αναμνήσεις.
Από το 1984 μέχρι σήμερα, το Φεστιβάλ συνεχίζει να αποτελεί σημείο αναφοράς για τη Λυσό και τους ανθρώπους της. Είναι μια γιορτή για όλους όσοι αγαπούν το χωριό, τιμούν τις ρίζες τους και θέλουν να κρατήσουν ζωντανό τον δεσμό με την παράδοση και την κοινότητα.
Σας περιμένουμε όλους την Κυριακή 16 Αυγούστου 2026, στη βρύση της Λυσού, για μια βραδιά για όλους — μια βραδιά γεμάτη Λυσό, παράδοση, μουσική και αγάπη.
Για το πρόγραμμα πατήστε εδώ.

Running Under The Moon® – Ayia Napa Marina Edition - 29.8.2026
2026-08-29 18:00 - 23:30 | Agia Napa Marina, 52 Ayia Thekla Avenue, Agia Napa, 5330, Cyprus
Το Running Under The Moon® – Ayia Napa Marina Edition αποτελεί μία μοναδική βραδινή δρομική εμπειρία που συνδυάζει τον αθλητισμό με τη μαγευτική παραθαλάσσια ατμόσφαιρα της Αγίας Νάπας. Η διοργάνωση πραγματοποιείται στη Μαρίνα Αγίας Νάπας, ένα από τα πιο σύγχρονα και εντυπωσιακά παραλιακά σημεία της Κύπρου.

Η εκδήλωση περιλαμβάνει αγώνες δρόμου 5χλμ και 10χλμ, καθώς και αγώνα Aquathlon (τρέξιμο – κολύμβηση – τρέξιμο), προσφέροντας μια ξεχωριστή εμπειρία για αθλητές όλων των επιπέδων. Η διαδρομή κινείται κατά μήκος της παραλιακής ζώνης, προσφέροντας μοναδικές εικόνες με φόντο τη θάλασσα και τη νυχτερινή ενέργεια της περιοχής.

Το Running Under The Moon® φημίζεται για τη δυναμική του ατμόσφαιρα, τη μουσική κατά μήκος της διαδρομής και το εντυπωσιακό after party, καθιστώντας το ένα από τα πιο ξεχωριστά αθλητικά γεγονότα του καλοκαιριού στην Κύπρο. Παράλληλα, συμβάλλει ουσιαστικά στην ενίσχυση του αθλητικού τουρισμού και της προβολής της Αγίας Νάπας ως προορισμού εμπειριών.

World Apnea Championships 2026 - 27.9-10.10.2026
2026-09-27 09:00 - 2026-10-10 14:00 | Free2dive, AIDA, 28 October Ave, Limassol, Cyprus
Το Παγκόσμιο Πρωτάθλημα Άπνοιας 2026, το 37ο Παγκόσμιο Πρωτάθλημα της AIDA, θα πραγματοποιηθεί στη Λεμεσό, Κύπρος, από τις 27 Σεπτεμβρίου έως τις 10 Οκτωβρίου 2026.
Επιστρέφοντας στην Κύπρο για πέμπτη φορά, αυτή η διεθνούς κύρους διοργάνωση αναδεικνύει τη Λεμεσό ως έναν από τους κορυφαίους προορισμούς ελεύθερης κατάδυσης
παγκοσμίως. Με τα κρυστάλλινα νερά, την εξαιρετική ορατότητα και τις ζεστές, ήρεμες θαλάσσιες συνθήκες, η περιοχή προσφέρει το ιδανικό φυσικό περιβάλλον για βαθιές καταδύσεις και αγώνες υψηλού επιπέδου.
Το Πρωτάθλημα αναμένεται να προσελκύσει τους κορυφαίους αθλητές άπνοιας στον κόσμο, συμπεριλαμβανομένων σημαντικών ονομάτων όπως ο Alexey Molchanov, ο Petar Klovar και η Zsofia Torocsek, καθώς και διεθνείς αποστολές, κριτές και φίλους του
αθλήματος από όλο τον κόσμο. Οι επισκέπτες θα έχουν την ευκαιρία να απολαύσουν αθλητισμό υψηλού επιπέδου, σε συνδυασμό με τη μοναδική φυσική ομορφιά της κυπριακής ακτογραμμής.
Η σημαντική αυτή διοργάνωση ενισχύει περαιτέρω τη θέση της Κύπρου ως κέντρου διεθνών θαλάσσιων αθλημάτων και προσφέρει μια μοναδική ευκαιρία σε κατοίκους και επισκέπτες να παρακολουθήσουν εντυπωσιακές επιδόσεις και πιθανές καταρρίψεις ρεκόρ σε ένα εξαιρετικό περιβάλλον.

TEU14 (Ευρωπαϊκό Τουρνουά Τένις Κ14) - 5-11.10.2026
2026-10-05 - 2026-10-11 | Famagusta Tennis Club, 3 Mesaorias Str, Limassol, 3071
Αγώνες αντισφαίρισης για αθλητές κάτω των 14 ετών που αναμένεται να συγκεντρώσει περίπου 100 αθλητές, προπονητές & γονείς. Ευρωπαϊκό πρωτάθλημα μεγάλης εμβέλειας & προβολής για την Κύπρο.

Aida Garifullina | Cyprus Symphony Orchestra - 9-10.10.2026
2026-10-09 20:00 - 2026-10-10 22:30 | Curium Ancient Theatre
Η παγκοσμίου φήμης σοπράνο Aida Garifullina έρχεται στην Κύπρο για δύο μοναδικές βραδιές κλασικής μουσικής, σε συνεργασία με τη Συμφωνική Ορχήστρα Κύπρου.
Η Aida Garifullina θεωρείται μία από τις σημαντικότερες φωνές της σύγχρονης όπερας. Είναι καλλιτέχνιδα της Vienna State Opera και έχει εμφανιστεί στις σημαντικότερες σκηνές του κόσμου, όπως η Metropolitan Opera της Νέας Υόρκης, η La Scala στο Μιλάνο, η Royal Opera House στο Λονδίνο, η Paris Opera, η Arena di Verona και το Φεστιβάλ του Salzburg.
Η διεθνής της καριέρα απογειώθηκε μετά τη νίκη της στον διαγωνισμό Operalia του Plácido Domingo, ενώ έχει συνεργαστεί με κορυφαίους καλλιτέχνες και μουσικούς παγκοσμίως.
Το 2018, η Aida Garifullina συμμετείχε στην τελετή έναρξης του Παγκοσμίου Κυπέλλου FIFA στη Μόσχα μαζί με τον Robbie Williams, σε μια εμφάνιση που παρακολούθησαν εκατομμύρια θεατές σε όλο τον κόσμο.
Η συναυλία θα πραγματοποιηθεί στο εμβληματικό Αρχαίο Θέατρο Κουρίου, κάτω από τον κυπριακό ουρανό, παρουσιάζοντας ένα πρόγραμμα με αριστουργήματα της παγκόσμιας όπερας και κλασικής μουσικής.
Μια σπάνια πολιτιστική εμπειρία με μία από τις πιο αναγνωρισμένες σοπράνο της εποχής μας, συνοδευόμενη από τη Συμφωνική Ορχήστρα Κύπρου.

Παγκόσμια Ομοσπονδία Αντισφαίρισης Τουρνουά Masters 400 - 2-8.11.2026
2026-11-02 - 2026-11-08 | Famagusta Tennis Club, 3 Mesaorias Str, Limassol, 3071
Παγκόσμιο τουρνουά αντισφαίρισης για ενήλικες αθλητές που αναμένεται να συγκεντρώσει περίπου 100-120 αθλητές. Πρωτάθλημα μεγάλης εμβέλειας και προβολής για την Κύπρο.
